Suri poksilegend Lembit Maurer  Peale pikka rasket haigust lahkus meie hulgast poksilegend Lembit Maurer. 15. novembril 1929. aastal Narvas sündinud Maurer alustas poksiga 16-aastaselt Dünamos treenerite Nigul Maatsoo ja Martin Linnamäe juhendamisel. 1953. ja 1956. aastal teenis ta NSV Liidu meistrivõistlustel pronksmedali, Eesti meistritiitleid kogunes talle viis  1953, 1955, 1956, 1957, 1958. Oma poksikarjääri jooksul saavutas Maurer 167 kohtumisest 135 võitu. Tegevsportlase karjääri lõpp****s jäi Maurer poksile truuks ning jätkas tööd treenerina. Aktiivse spordiveteranina osales ta Eesti Poksiliidu töös ning jälgis tähelepanelikult spordielus toimuvat. Lembit Maureri asjalikud seisukohavõtud ning isiklik eeskuju aitasid tegevsportlastel ja treeneritel mõtestada pingutusi paremate tulemuste saavutamise nimel. Maksimaalsetele resultaatidele orienteerunud tulihingelist spordimeest ei jätnud ükskõikseks Eesti poksi olevik ja tulevik. Lembit Maurer jättis Eesti poksiajalukku kustumatu jälje. Ta on üks neist suurtest tegijatest, kelle mälestus sisendab lootust olümpiapoksi ideaalide püsimisse ka tänases asises maailmas. Kunagise poksimeistri ärasaatmine on laupäeval 25. novembril kell 12.30 Pärnamäe kabelis.